google/wiki40b huggingface dataset:
The Wild Wild West

Handling

James West og Artemus Gordon er to agenter på oppdrag for President Grant. De to reiser rundt i sin spesialbygde jern-banevogn der Gordon er i stand til å komme opp med det ene hjelpemidlet etter det andre, inklusive en rekke former for sønvgass. I løpet av serien besøker de to agentene byer bebodd av utstillingsdukker, og møter videre utfordringer som blant annet hypnosestråler, eksploderende leker, eksploderende zombier, forminskelsepulver og spøkelseshus og skumle sykdommer.

Priser

Agnes Moorehead ble i 1967 tildelt en Emmy for sin gjesteopptreden i episoden "Night of the Vicious Valentine".

Filmer

Serien fikk i 1979 og 1980 to oppfølgere i form av TV-filmene The Wild Wild West Revisited og More Wild Wild West. På slutten av 90-tallet fikk produsenten Barry Sonnenfield filmrettighetene til serien, og bestemte seg for å lage en storfilm, noe som i 1999 resulterte i Wild Wild West. Han fikk med Will Smith (som hadde hatt stor suksess i Sonnenfieldfilmen Men In Black) som James West, Kevin Kline som Gordon og engelske Kenneth Branagh som Dr. Arliss Loveless. Budsjettet var på solide $170 mill., men filmen floppet på kino. Mye takket være et dårlig manus og dårlig kjemi mellom Smith og Kline.

Gjesteroller

Richard Kiel (senere berømt som Jaws i to Bond-filmer) fikk rollen som den stumme kjempen Voltaire og medvirket i fire episoder. Av andre kjente skuespillere som gjestet serien kan en nevne Boris Karlof, Leslie Nielsen, Martin Landau og Yvonne Craig.
Vikafjorden (Bømlo)

Vikafjorden er en liten fjord på vestsida av Bømlo i Hordaland, like nord for Espevær. Den er to kilometer lang og går nordøstover på sørsida av Gissøya og inn til gården Vestre Vika. Fjorden har innløp mellom søre Gissøyskaget på Gissøya og Dyrneset på Bømlo. På østsida av Gissøya går søre Gissøysundet nordover til nordre Gissøysundet, som ligger på østsida av Nordra Gissøya. Inne i fjorden ligger Marlaukholmane.
Kong Christian Xs erindringsmedalje for deltakelse i krigen 1940–45

Bakgrunn

Kong Christian Xs erindringsmedalje for deltakelse i krigen 1940–45 ble innstiftet 3. mai 1946 av kong Christian X. Innstilling fra utenriksminister Gustav Rasmussen lå til grunn for vedtaket. Medaljen skulle belønne dansker som hadde meldte seg til krigstjeneste i de alliertes væpnede styrker eller i støtteorganisasjoner.

Utforming

Kong Christian Xs erindringsmedalje for deltakelse i krigen 1940–45 er i sølv og har en diameter på 31 mm. På avers bærer den kong Christian Xs høyrevendte portrett. Omskriften lyder «CHRISTIAN X • MIN GUD • MIT LAND • MIN ÆRE •». Reversen har innskriften «FOR / DELTAGELSE / I ALLIERET / KRIGSTJENESTE / 1940-45» over fem linjer. Medaljen er utstyrt med kongekrone.
Medaljen er opphengt i et rødt bånd med fire smale hvite striper. For herrer ble det benyttet pentagonalt bånd, for kvinner bånd utformet som en sløyfe.
Kong Christian Xs erindringsmedalje for deltakelse i krigen 1940–45 ble utformet av Harald Salomon og preget ved Den Kgl. Mønt i København.

Tildeling

Kong Christian Xs erindringsmedalje for deltakelse i krigen 1940–45 ble tildelt dansker som meldte seg som frivillige til alliert krigstjeneste etter den tyske okkupasjonen av Danmark. Det var et vilkår at mottakeren hadde et godt rykte. Medaljen kunne tildeles post mortem og ble da overlatt nærmeste pårørende. Tildeling fant sted ved kongelig resolusjon etter innstilling fra utenriksministeren.
Det ble utdelt 905 medaljer, omkring 10 % av disse til kvinner.
Kaj Birksted, Anders Lassen, John Christmas Møller, C. M. Rottbøl, Carl Johan Bruhn, Jens Henning Fisker Hansen, Flemming Juncker, Jens Lillelund, Ole Lippmann og Svend Truelsen var blant mottakerne.
Bolsjoj Tjuters

Bolsjoj Tjuters (russ.: Большой Тютерс, svensk: Tyterskär, finsk: Tytärsaari) er en liten russisk øy i Finskebukten. Øya hører til Leningrad oblast og ligger 75 km syd for den finske byen Kotka.
Før 1944 var Tyterskär en finsk utøy. Tyterskär var egen kommune under Viborgs län.  Til kommunen hørte også den mindre øya Lilla Tyterskär (finsk: Pien-Tytärsaari, russ.: Малый Тютерс (Malyj Tjuters)) som ligger 15 km vest-sydvest for Tyterskär. Kommunen hadde et areal på 8,3 km², og folketallet var 436 i 1939.
Nyctelius

Utseende

Middelsstore (vingespenn ca. 30 millimeter), nokså kraftige smygere, ensfarget brune eller med noen hvite flekker på forvingen.
Hos Nyctelius paranensis er undersiden mest beige-grå.

Levevis

Larvene lever på gress, inkludert dyrket ris.

Utbredelse

Slekten er utbredt i Amerika, fra Texas i nord til Argentina i sør.
Frimand Pløsen

Frimand Pløsen er en fiktiv figur skapt av Kjell Aukrust. Pløsen var redaktør for avisspalten Våre Duster og senere redaktør for avisa Flåklypa Tidende. Kjell Aukrust introduserte Pløsen i Mannskapsavisas avisspalte Våre Duster, og overførte figuren senere til den fiktive avisen Flåklypa Tidende.
Frimand Pløsen var en av rollefigurene i filmen Solan og Ludvig – Jul i Flåklypa.
Jomda

Jomda (kinesisk: 江达县; pinyin: Jiāngdá Xiàn) er et fylke i prefekturet Qamdo i den autonome region Tibet i Folkerepublikken Kina.
Befolkningen var på 62 485 innbyggere i 1999.
Fylket grenser i øst til Jinsha Jiang, som det øvre løpet av Kinas største elv, Chang Jiang, heter. På østsiden av elven begynner provinsen Sichuan.

Samferdsel

Kinas riksvei 317 løper gjennom området. Den fører fra Chengdu i Sichuan til Nagqu i Tibet.
V-gir

V-gir er en type gir hvor akslingen fra motoren til giret, og akslingen fra giret til det som drives (f.eks. en propell) er på samme side av giret.
Girtypen er spesielt mye brukt i båter hvor de kan hjelpe til med å maksimere lasteplassen ved at motoren(e) kan plasseres helt bak i båten.
Navnet kommer av at de to akslingene står plassert i en V-form i forhold til hverandre. Vanligvis er vinkelen mellom akslingene mellom 5° og 10°.
Beagle harrier

Opprinnelse og alder

Beagle harrier ble avlet fram i Frankrike i det 19. århundre av baron Gerard. Den kunne være en blanding av de to hunderasene beagle og harrier, eller midtpunktet i avlen mellom de to rasene.  Den ble godkjent av FCI i 1974.

Utseende, anatomi og fysikk

Beagle harrier ser ut til å være enten en større beagle eller en mindre harrier. Det er en hund av medium størrelse, mellom 45 og 50 centimeter høy, og den veier mellom 19 og 21 kg Pelsen er vanligvis trefarget med farger som beige, svart, brun eller hvit. Den finnes også som grå på grunn av at harrier kan være grå. Beagle Harriere har en kraftig kropp og pelsen er jevn og tykk.

Bruksområde

Beagle harrier ble oppdrettet som en jakthund på hare og hjortedyr. Den jaktet i små flokker og var opprinnelig en såkalt packhunter (se hetsjakt og parforsejakt), men denne jaktformen har etter hvert blitt forbudt i mange land, blant annet i Norge.

Lynne og væremåte

Hunden er generelt god med barn og andre kjæledyr. Den er lojal, bestemt og er rolig og avslappet hjemme, noe som gjør den til en god familiehund. Den er en jakthund, så den trenger mye trening og rom.

Annet

Beagle harrier er generelt svært sunn og har en levetid på 12 til 13 år (Vanlig levealder). Hoftedysplasi kan skape problem.
Cladognathini

Utseende

Middelsstore til store (10 – 120 mm) hjortebiller, hannene gjerne med sterkt forstørrede kjever (mandibler). Kroppsformen er noe flattrykt. På farge er de gulrøde til svarte, de lyse artene gjerne med mørke striper. De fleste av disse artene er relativt langstrakte, gruppen omfatter den lengste av alle hjortebiller, Prosopocoilus giraffa. Som vanlig hos hjortebiller har de allometrisk vekst, det vil se at kjevene hos store hanner (og hos storvokste arter) er mer ekstremt utviklet enn hos mindre hanner. Hunnene er gjerne mye mindre enn hannene, særlig hos de store artene.

Levevis

Hjortebillene er skogsinsekter med larver som utvikler seg i morken, død ved, for eksempel gamle stubber. Hannene bruker sine store kjever i kamp om hunnene.

Tropiske kjemper

Prosopocoilus giraffa er den lengste av alle hjortebiller, men enkelte andre arter er trolig tyngre. Forøvrig er de fleste av artene i denne gruppen av moderat størrelse.

Utbredelse

De aller fleste av artene lever i Sørøst-Asia og Australia, men slekten Prosopocoilus har også noen arter i tropisk Afrika.
Christopher Lambert

Bakgrunn

Lambert ble født i New York der faren var fransk diplomat for FN. Da han var to år flyttet familien til Genève i Sveits og bodde der inntil han og familien returnerte til Paris da han var 16 år.

Karriere

Lambert filmdebuterte i 1979 via en liten birolle i den franske filmen Ciao, les mecs. På begynnelsen av 1980-tallet medvirket han i en del relativt ukjente franske filmer før han i 1984 fikk hovedrollen som Tarzan i den britiske eventyrfilmen Greystoke: Legenden om Tarzan, apenes konge. Året etter hadde han en sentral rolle i den franske dramathrilleren Subway før han i 1986 vakte stor oppsikt i rollen som Connor MacLeod i den britisk-amerikanske fantasy-filmen Highlander. Han hadde også samme rolle i to oppfølgere på 1990-tallet samt TV-serien.
Han ble i 1986 tildelt César du cinéma for sine prestasjoner i Subway.

Personlige forhold

Lambert var gift med Diane Lane fra 1988 til 1994 og har en datter sammen med henne (f. 1993). 
Han regnes som en nær venn av Mario Van Peebles og Sean Connery.
Ravenna gasskraftverk

Ravenna gasskraftverk er et varmekraftverk beliggende i provinsen Ravenna i regionen Emilia-Romagna i Italia. Det har en installert produksjonskapasitet på 780 MW fordelt på 2 x 390 mw blokker med kogenerasjon. Anlegget ble utbygd omkring 2000–2004. Brenselstypen er naturgass og operatør er energiselskapet Eni SpA.
Utslippene av CO2 i 2008 var på 1 929 865 tonn, betydelig mindre enn dette årets utslippskvote og lavere enn i 2007.
Calliphaula

Utseende

Middelsstore, lange og tynne, lyst brunlige trebukker. Pronotum er sylindrisk uten pigger på sidene, dekkvingene parallellsidige med skittenhvite tegninger.

Utbredelse

Slekten er utbredt i Brasil og Bolivia.
Tata Steel Chess 2015

Tata Steel Chess er en sjakkturnering som arrangeres i Nederland i perioden 9. til 25. januar 2015. De fleste av kampene skal spilles i Wijk aan Zee men det skal også spiller kamper i Rotterdam og Den Haag. Hovedturneringen består av 14 spillere som skal møte hverandre én gang hver.
Jeff Bezos

Bakgrunn

Jeff Jørgensen ble født i Albuquerque i New Mexico, som sønn av Ted og Jacklyn Gise Jorgensen. Foreldrene var gift i mindre enn ett år og etter noen år giftet hans mor sehg opå nytt, med den kubanske innvandreren Mike Bezos. Jeff vokste opp i Houston i Texas. Da Brad Sten intervjuaet Bezos far for boken The Everything Store sa Jorgensen at han ikke hadde noen anelse om hva som det var blitt ut av hans sønn. 
Allerede i tidlig alder viste Bezos interesse for teknikk og utviklet en tidlig kjærlighet til datamaskiner. Bezos gikk ut av High School som skolens toppstudent. 
Han ble uteksaminert fra Princeton University i 1986 med utdannelse i electrical engineering og computer science.

Forretningsmann

Bezos grunnla Amazon.com som 30-åring i 1994. Bezos fikk da ideen om å selge bøker på internett, som dessuten ville spare mye tid, men også vise seg å bli veldig populært. I 1997 ble selskapet listet på NASDAQ. Selskapet opplevde en voldsom vekst mot slutten av 90-tallet, som gjorde Bezos mer populær og dessuten veldig rik.
I 1999 satt han med over 40 % av aksjene i Amazon.com, som gjorde at han ble oppført med en formue på 10,1 milliarder dollar. Det året ble han også kåret til «Årets person» av Time Magazine.
Bezos har også i den siste tiden fokusert mye på romfart, og har grunnlagt sitt eget private selskap, med navnet Blue Origin. Over de siste årene har han blitt en av de største innenfor IT-bransjen og anerkjennes for hans store måloppnåelse i ung alder.
Bezos ble i 2013 rangert som nummer 18 på listen blant verdens rikeste av Bloomberg, med en formue på 28,8 milliarder dollar (ca. 173 milliarder kroner).
I 2018 gikk Bezos forbi Bill Gates som verdens rikeste. Det er av Forbes anslått at Bezos har en formue på 155,3 milliarder dollar (ca. 1,35 billioner kroner) per 12.05.2019. Han er med det den rikeste personen i moderne historie.
Stepperev

Beskrivelse

Steppereven er en typisk vulpide, men den har litt større ører og noe tyngre lemmer enn rødreven. Grunnfargen varierer fra grå (hodet, ryggen og bakparten) til grårød (framparten) på overkroppen, med sølvaktige undertoner, til nærmest hvit med gulaktige undertoner på underkroppen. Fargene blir lysere om vinteren og mer rødlige om sommeren.
I størrelse er denne reven ca. 30 cm i skulderhøyde. Kroppen måler ca. 50-60 cm i lengde, hodet inkludert, og haler måler omkring 22-35 cm. Vekten er omkring 2,5-5 kg. Den har relativt små tenner sammenlignet med de fleste andre rever.

Utbredelse og habitat

Stepperev er utbredt fra østbredden av Volgas nedre deler og østover til Sentral-Asia, inkludert land som Russland, Kasakhstan, Afghanistan, Mongolia, Tibet, deler av Kina og det nordlige Mandsjuria. Små områder i andre land som Iran, Kirgisistan, Tadsjikistan, Turkmenistan og Usbekistan inngår også i utbredelsesområdet.
Den trives på åpent steppeland og i semiørken, og unngår jordbruksarealer og skog.

Atferd, matvaner og reproduksjon

Stepperever er normalt nattaktive dyr, men i fangenskap rapporteres det at den er aktiv hele dagen. Den er en ypperlig klatrer i terrenget, men den er ikke spesielt hurtig. Det sies at en middels hurtig hund lett vil innhente den.
Steppereven er nomadisk og etablerer ikke et territorium på samme måte som andre rever. Den vil migrere sørover om det blir for mye snø og is. Den er mer sosial enn andre rever. Det hender at flere rever bor i samme hule. Hulene blir gjerne overtatt etter andre dyr. Om vinteren er det dessuten kjent at denne reven kan danne små jaktlag. Flokkene kan bestå av flere alvspar og deres avkom.
Stepperever er altetende, men ser ut til å foretrekke gnagere. De spiser imidlertid også store mengder insekter, fugler og platemateriale. Jaktteknikken er minner om andre revers.
Paringstiden er normalt i januar-mars. På denne tiden er det kjent at hannen sloss om gunsten til tispene. Tispen går drektig i 50-60 dager, hvoretter hun føder et kull som gjerne består av 2-4 valper. Kull på opp mot 11 valper er registrert. Trolig hjelper hannen til med valpestellet.
Gandhinagar kullkraftverk

Gandhi Nagar kullkraftverk er et kullkraftverk beliggende i området Gandhinagar i delstaten Gujarat i det vestre India. Det har en installert produksjonskapasitet på 870 MW fordelt på to 120 MW blokker/turbiner, installert 1977–1998. Operatør er det indiske selskapet GSEB.
Brenselstypen er kull. Årlig produksjon i 2006–07 var totalt 4,276 TWh, og utslippene av CO₂ var 5,35425 millioner tonn.
Neka (fylke)

Neka er et fylke i provinsen Mazandaran i Iran. Hovedstaden av fylket er Neka. Fra målingen i 2006 var fylkets befolkning 104 753 i 26 723 familier. Fylket er delt i to distrikter: det sentrale distriktet og Hezarjarib-distriktet. Fylket har en by: Neka.
Skogbladvikler

Utseende

En stor, bredvinget vikler (vingspenn 20-29 millimeter). Hodet, kroppen og forvingen er lysgrå eller lysbrun med mørkere nettmønster. Forvingen har ikke noe tverrbånd i midten, og er ikke mørkere ved roten, men det er to mørkere flekker ved framkanten og ofte en flekk ved bakkanten. Bakvingen er hvit med brun bestøving.

Levevis

Arten finnes helst i hager og parker. Larvene kan finnes på mange ulike planter men arten synes å være noe knyttet til bergflette (Hedera helix). De voksne sommerfuglene flyr i juni-juli.

Utbredelse

Arten er utbredt i hele Europa (bortsett fra Island) og også i det nordlige Asia.
I Norge er den utbredt over hele landet.
C.A. Jensen

Liv og virke

Han ble som 18-åring tatt opp på Kunstakademiet i København, hvor han ble utdannet til portrettmaler av C.A. Lorentzen. I 1813 mottok han Akademiets lille sølvmedalje, men valgte allikevel å forlate akademiet til fordel for  Kunstakademiet i Dresden.
Med midler fra Fonden ad usus publicos dro han i 1818 ut på en lengre studiereise som brakte han over Wien, Venezia, Bologna, Firenze og til slutt Roma, hvor han bosatte sig for tre år.
Studiereisen modnet ham kunstnerisk sett og i sine portretter utviklet han en intim skildring av den avbildedes ansiktstrekk, eksempelvis i den serien av portretter han utførte av kretsen rundt Bertel Thorvaldsen.
Hjemme i København 1822–1823, var portrettkunsten dominert av akademiprofessor C.W. Eckersbergs nøkterne og nyklassisistiske portrett- og figurbehandling, men snart vant C.A. Jensens mere psykologiske portrettstil frem og opp gjennom 1820-årene opplevde han en stigende etterspørsel.
Tross flere oppdrag fra kongehuset hadde C.A. Jensen vanskelig for å oppnå offisiell anerkjennelse. I 1829 ble han forbigått ved ansettelsen av det ledige professorat ved Kunstakademiet etter C.A. Lorentzen. 
Etter 1830 begynte interessen for C.A. Jensens intime portrettstil å dale og han kom i økonomiske vanskeligheter, som han prøvde å kompensere for ved å male kopier etter eldre malerier til portrettsamlingen på Frederiksborg slott. I årene etter 1837 reiste han ofte til utlandet for å skaffe seg bestillinger og utførte i den forbindelse 11 portretter av berømte astronomer til observatoriet i Pulkova nær St. Petersburg. 
1840-årene brakte ytterligere nedgang i bestillingene som bl.a. kom av at hans politiske holdning ikke harmonerte med tidens nasjonalistiske strømninger, samt av en massiv kritikk av hans malestil fra periodens toneangivende kunstkritiker, N.L. Høyen. C.A. Jensen sluttet nesten helt å male i 1848.
Tørris

Kjøling

Tørris blir brukt til å kjøle ned blant annet matvarer og andre lett bedervelige saker. Tørris blir også brukt til å kjøle ned datakomponenter ved overklokking.
Rengjøring og fjerning av overflatebelegg
Tørris har i de siste 50 år blitt brukt i industrier som krever en effektiv men skånsom rengjøring, uten bruk av vann og kjemikalier.
Eksempler kan være rengjøring av maskiner og utstyr i bakerier og annen næringsmiddelproduksjon, rengjøring i elektriske installasjoner (tørris er ikke elektrisk ledende), sanitering innvendig i ventilasjonsanlegg og -kanaler, fjerning av belegg og skitt på varmevekslere, renovering i kjøletårn, renovering av bygninger ved soppangrep, sotbelegg etter brann, og en mengde andre oppgaver. 
Fjerning av miljøfarlig maling og lignende fra betong, leca- og trekonstruksjoner i forbindelse med riving er også en type oppgave der tørris er svært godt egnet.  
Det samme gjelder ved renovasjon og restaurering av murverk, treverk, og betongkonstruksjoner, der man vil fjerne gamle overflatebelegg, som f.eks. epoxymaling, alkydmaling, urenheter, og annet 
I tillegg til rengjøring og sanitering benyttes også tørris for å fjerne fastbrente belegg på sveiseroboter og i støpeformer for metaller, samt beleggsfjerning i støpeformer for bl.a. plast og gummi.
Tørris tilfører ikke noe rengøringsmateriale som skal oppsamles, og er fullstendig fritt for fukt. Det gir derfor rengjøringen en perfekt mulighet for å nå og rengjøre områder og deler, som normalt kun kan rengjøres manuelt.
Ovenstående metoder kan sammenfattes i begrepet tørrisblåsing. Maskinene som benyttes til ovenstående oppgaver, kalles tørrisblåsemaskiner. Maskinene er drevet av trykkluft.

Tåke-/røyklegging (spesialeffekter)

Når tørris kommer i kontakt med vann, omdannes blandingen til kald karbondioksid i gassform og kald fuktig luft. Dette forårsaker kondensering og dannelsen av damp/røyk/tåke.
Suining (Shaoyang)

Suining (kinesisk: 绥宁县; pinyin: Suíníng Xiàn) er et fylke i provinsen Hunan i Folkerepublikken Kina. Det er del av byprefekturet Shaoyang.
Befolkningen var på 348 708 innbyggere i 1999.
Dogepalasset

Historie

Den første dogen som er historisk bekreftet ble innsatt i 726, og byggingen av palasset ble påbegynt allerede på 800-tallet under dogene Angelo og Giustiniano Participazio, da i bysantinsk stil ovenpå eksisterende romerske murer. Men det ble gjentatte ganger ødelagt av brann.
Den eldste delen av palasset er den som ligger nærmest vannet.
Først rundt 1340 begynte bygningen å få sin nåværende form med venetiansk marmor og kalkstein fra Istria. Arkitekten er ukjent, men Proto Enrico, Pietro Baseio og steinhuggeren Filippo Calendario bidro. Mellom 1400 og 1424 ble palassets fasader til.
Palasset gjennomgikk en omfattende ombygging på 1440-tallet ved tre brødre Bon. Den berømte porten Porta della carta ble oppført og utsmykket av Giovanni og Bartolomeo Bon i 1442. Etter en brann i 1483 ble man tvunget til å bygge om palasset, et arbeide som først ble ledet av Antonio Rizzo, senere av Pietro Lombardo frem til 1511.
Den indre, østre lengden fikk et fullstendig renessansepreg med en praktfull gård og en fritrapp, Scala de' giganti. Den indre hovedtrappen, Scala d'oro, og andre partier ble prydet med arbeider av Jacopo Sansovino og Alessandro Vittoria. Takene fikk en rik stuccoutsmykning og ble rikt bemalt. Disse takmalerier og dessuten mange veggmalerier ble utført av Tintoretto og flere andre av Venezias fremste mestere.
To branner på 1500-tallet ødela mange av palassets rom; den første den 11. mai 1574 og den andre den 20. desember 1577. De ødela mange av de verk som var blitt skapt frem til da av kunstnere som Gentile da Fabriano, Pisanello, Gentile Bellini, Alvise Vivarini, Vittore Carpaccio, Tiziano og Paolo Veronese. Restaureringen som fulgte ble ledet av Antonio da Ponte og ble avsluttet allerede 1580.
Rundt år 1600 bygde Antonio Contin det fengselet inntil palasset som man når over en kanal via Sukkenes bro. Det var også fengselsceller inne i selve palasset, men de var utelukkende for statsfanger og høyforrædere.
I mai 1797 beleiret Napoléon Bonaparte Venezia, og da ble deler av palasset atter ødelagt.
Først i 1874, etter at Venezia var blitt del av det forente Italia utførte man en ny restaurering. De embedskontorer som befant seg i palasset, med unntak av Soprarintendenza per i Beni Ambientali e Architettonici di Venezia e Laguna, som fremdeles er der (2015), ble flyttet ut til andre steder i byen.
Dogepalasset ble gjort til museum i 1923.
Eirik Grude Flekkøy

Slekt

Eirik Grude Flekkøy er sønn av Målfrid Grude Flekkøy, dattersønn av Sigmund Skard og Åse Gruda Skard, og oldebarn av Halvdan Koht og Karen Grude Koht.

Liv

Flekkøy gikk på Valler videregående skole fra 1978 til 1981 og begynte å studere ved universitetet i Oslo i 1983. Han ble cand. mag. i 1985 og cand. scient. i 1985, og var deretter stipendiat. Han tok doktorgraden i 1993. I 1997 ble han utnevnt til førsteamanuensis ved universitetet i Oslo, og har vært professor siden 2001.
Forskningsområdene hans er blant annet faststoffysikk, granulær strømning, hydrodynamikk og sedimentologi.
Gongmin av Goryeo

Kunstner

Kong Gongmin er kjent for hans kunstneriske evner og er referert til som en av de beste Goryeo-kunstnerne. Han er også kjent for hans kalligrafiarbeider. Eksempler på hans arbeid er Cheonsan Daeryeopdo《천산대렵도(天山大獵圖)》, Portrett av dronning Noguk《노국대장공주진(眞)》, Buddha forlater fjellet《석가출산상(釋迦出山像)》, Bilde av Epangpalasset《아방궁도(阿房宮圖)》, Hyeonreung Sansudo《현릉산수도(玄陵山水圖)》, Dongjabohyeon Yugabaeksangdo《동자보현육아백상도(童子普賢六牙白象圖)》.